करियर बेस्ट पारी में मंधाना ने जमाए दादा जैसे चौके-छक्के, 87 रन बनाए
IND Vs Ireland T20 World Cup Match 2023 भारतीय टीम साउथ अफ्रीका में चल रहे विमेंस टी-20 वर्ल्ड कप के सेमीफाइनल में प्रवेश कर गई है। टीम ने सोमवार को आयरलैंड को DLS मैथड के तहत 5 रन से हराया। भारतीय टीम की ओर से टॉप ऑर्डर बैटर स्मृति
भारतीय टीम साउथ अफ्रीका में चल रहे विमेंस टी-20 वर्ल्ड कप के सेमीफाइनल में प्रवेश कर गई है। टीम ने सोमवार को आयरलैंड को DLS मैथड के तहत 5 रन से हराया। भारतीय टीम की ओर से टॉप ऑर्डर बैटर स्मृति मंधाना ने करियर बेस्ट पारी खेली। इस पारी ने भारतीय फैंस को पूर्व कप्तान सौरव गांगुली की याद दिला दी। 84 मिनट की पारी में मंधाना ने गांगुली की स्टाइल में चौके-छक्के जमाए।
ICC ने मंधाना की पारी का वीडियो अपने इंस्टा अकाउंट में पोस्ट किया है। मंगलवार को पोस्ट इस वीडियो को सोशल मीडिया में खूब पसंद किया जा रहा है।
मंधाना के वीडियो को डेढ़ लाख से ज्यादा लोग देख चुके हैं। फैंस इस पर मजेदार कमेंट भी कर रहे हैं। इस वीडियो में गांगुली की पारी के पुराने वीडियो को मंधाना की बैटिंग के वीडियो के साथ क्लब किया गया है, जिससे वीडियों में दोनों के शॉट्स देखे जा सकते हैं।
9 चौके और 3 छक्के जमाए
केबेरा के सेंट जॉर्जिया मैदान पर हुए इस मैच में स्मृति मंधाना ने 87 रन बनाए। 56 गेंदों की पारी में मंधाना ने 9 चौके और तीन छक्के जमाए। उन्होंने 155.35 के स्ट्राइक रेट से रन बनाए।
इस पारी से टूर्नामेंट की टॉप स्कोरर बनीं
भारतीय टीम की उपकप्तान स्मृति मंधाना अपनी इस पारी की मदद से वर्ल्ड कप के मौजूदा सीजन में सबसे ज्यादा रन बनाने वाले बल्लेबाजों की सूची में टॉप पर आ गई हैं। उनके बल्ले से पिछले चार मैचों में 149 रन आ चुके हैं। इसमें दो अर्धशतक भी शामिल हैं।
3 दिन पहले RCB की कप्तान बनीं
स्मृति मंधाना तीन दिन पहले WPL फ्रेंचाइजी RCB की कप्तान बनाई गई हैं। शनिवार सुबह फ्रेंचाइजी के पूर्व कप्तान विराट कोहली और वर्तमान कप्तान फाफ डुप्लेसी ने मंधाना को कप्तान बनाए जाने का ऐलान किया। पढ़ें पूरी खबर
WPL ऑक्शन में सबसे महंगी बिकी
WPL ऑक्शन में स्मृति मंधाना सबसे महंगी रहीं। उन्हें रॉयल चैलेंजर्स बेंगलुरु ने 3.40 करोड़ रुपए में खरीदा। उनके अलावा टीम ने रेणुका सिंह , सोफी डिवाइन, एलीस पेरी और रिचा घोष को भी ख़रीदा। ऑस्ट्रेलिया की एश्ले गार्डनर और इंग्लैंड की नेटली सीवर ब्रंट सबसे महंगी विदेशी खिलाड़ी रहीं। दोनों को 3.20 करोड़ रुपए में खरीदा गया।
